CELEX: 62010TN0380
Language: da
Date: 2010-09-08 00:00:00
Title: Sag T-380/10: Sag anlagt den 8. september 2010 — Wabco Europe m. fl. mod Kommissionen

23.10.2010   
            
            
               DA
            
            
               Den Europæiske Unions Tidende
            
            
               C 288/64
            
         
      Sag anlagt den 8. september 2010 — Wabco Europe m. fl. mod Kommissionen
      (Sag T-380/10)
      ()
      (2010/C 288/114)
      Processprog: engelsk
      
         Parter
      
      
         Sagsøgere: Wabco Europe BVBA (Bruxelles, Belgien), Wabco Austria GesmbH (Wien, Østrig), Trane Inc. (Piscataway, De Forenede Stater), Ideal Standard Italia s.r.l. (Milano, Italien) og Ideal Standard GmbH (Bonn, Tyskland) (ved lawyers S. Völcker, F. Louis, A. Israel og N. Niejahr, solicitors C. O’Daly og E. Batchelor og barrister F. Carlin)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Delvis annullation af artikel 2 og, i nødvendigt omfang, af artikel 1, stk. 1, nr. 3) og 4), i Kommissionens beslutning nr. K(2010) 4185 endelig af 23. juni 2010 i sag COMP/39092 — Badeværelsesfaciliteter og -installationer.
               
            
                  —
               
               
                  Den bøde, der er pålagt sagsøgerne, nedsættes.
               
            
                  —
               
               
                  Europa-Kommissionen tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Ved deres søgsmål har sagsøgerne i henhold til artikel 263 TEUF nedlagt påstand om delvis annullation af Kommissionens beslutning K(2010) 4185 endelig af 23. juni 2010 i sag COMP/39092 — Badeværelsesfaciliteter og -installationer, vedrørende en aftale mellem virksomheder, som omfatter det belgiske, tyske, franske, italienske, nederlandske og østrigske marked for sanitetsinstallationer for badeværelser, vedrørende salgspriser og udveksling af følsomme forretningsoplysninger, og subsidiært nedsættelse af den bøde, der er pålagt sagsøgerne.
      Sagsøgerne gør til støtte for søgsmålet følgende anbringender gældende:
      
                   
               
               
                  For det første har sagsøgerne gjort gældende, at Kommissionen har tilsidesat gældende retlige standarder for at søge at godtgøre Ideal Standard Italia s.r.l. og Ideal Standard GmbH’s deltagelse i en overtrædelse i Italien vedrørende keramik.
               
            
                   
               
               
                  For det andet har sagsøgerne gjort gældende, at Kommissionen har undladt at nedsætte den bøde, der er pålagt dem for de franske og belgiske overtrædelser, til trods for indrømmelsen af delvis immunitet i henhold til punkt 23, sidste afsnit i Kommissionens meddelelse om bødefritagelse eller bødenedsættelse i kartelsager (1).
               
            
                   
               
               
                  For det tredje har sagsøgerne gjort gældende, at Kommissionen har begået en fejl ved at fastslå, at Grohe Beteiligungs GmbH og Grohe AG og deres datterselskaber, Ideal Standard Italia s.r.l. og Ideal Standard GmbH, var de første til at levere bevismateriale, som repræsenterer en »betydelig merværdi« i henhold til Kommissionens meddelelse om bødefritagelse eller bødenedsættelse i kartelsager.
               
            
                   
               
               
                  Endelig har sagsøgerne gjort gældende, at Kommissionens anvendelse med tilbagevirkende kraft af retningslinjerne for beregning af bøder efter artikel 23, stk. 2, litra a) i forordning nr. 1/2003 (2), var ulovlig, for så vidt som den pålagde Ideal Standard Italia s.r.l. og Ideal Standard GmbH en sanktion for de oplysninger, som de fremsatte som en ansøger af favorabel behandling med berettigede forventninger i god tro om, at Kommissionen ikke drastisk ville ændre de gældende bøderammer til skade for sagsøgerne.
               
            
         (1)  Kommissionens meddelelse om bødefritagelse eller bødenedsættelse i kartelsager (EUT 2002 C 45, s. 3).
      
         (2)  Retningslinjer for beregning af bøder efter artikel 23, stk. 2, litra a) i forordning nr. 1/2003 (EUT 2006 C 210, s. 2)